**Lant-virágok**

**II. forduló - 1. feladat**

**2. kijelentés:**

**A bibliai keretszínek másodlagosak a történeti vagy álomszínekhez képest.**

Támogató érvek:

* A keretszínek másodlagosak, mivel Ádám lelki utazása javarészt a történeti színekben zajlik.
* A történeti színek fontosabbak, mert ezeken keresztül ismeri meg Ádám a világot, ezek bírják őt gondolkodásra.
* A történeti színek jelentősebbek az olvasó / néző számára, hiszen a fő cselekmények ezekben történek.

Ellenérvek:

* A keretszínek egyenrangúak, mivel az ott elhangzottak képezik a mű filozófiai tengelyét.
* A keretszínek egyaránt fontosak, hiszen míg a történeti színek történelmi eseményeket tematizálnak, ezek a bibliai eseményekre helyezik a hangsúlyt.
* A keretszínek nem másodlagosak, mert egy keretszínben válik valóra majdnem Lucifer célja, és ez egyaránt ekkor is hiúsul meg.

**3. kijelentés:**

**Az első színben az Úr mesteremberes önelégültséggel nézi a teremtett világot.**

Támogató érvek:

* Igaz, hiszen miután elkészül, az angyalaival együtt csodálja a világot.
* Igen, hiszen a deizmus nézete szerint, miután elkészül, hagyja azt magától működni, tehát hibátlannak, önműködőnek érzi a világot.
* Valóban így van, mivel mikor Lucifer kiemeli a világ hibáit, az Úr kiűzi őt a Mennyből.

Ellenérvek:

* Nem igaz, hiszen lehetőséget ad Lucifernek gondolatai bizonyítására.
* Elégedett, de nem 100%-osan, hiszen akkor nem tudná elbizonytalanítani őt Lucifer a kételkedésével.
* Nem igaz, hiszen látja Lucifer gondolatainak értelmét, de beismerni ezeket nem akarja.

**4. kijelentés:**

**Lucifer célja, hogy az álmai látomásával öngyilkosságba kergesse Ádámot.**

Támogató érvek:

* Öngyilkosságba akarja kergetni, hiszen ez az eszköze annak, hogy bebizonyítsa a teremtés értelmetlenségét.
* Igen, hiszen ahhoz, hogy elvegye Ádám halhatatlanságát, Ádámnak kell végeznie önmagával.
* Igaz, mivel az összes ember elpusztítására szüksége van Lucifernek ahhoz, hogy az Úrnak bizonyítani tudja igazát, így fő célja annyira kiábrándítani Ádámot a világból, hogy végül öngyilkos legyen.

Ellenérvek:

* Lucifer célja, hogy Ádámot folytonosan kiábrándítsa, és ezzel gondolkodásra bírja őt.
* Lucifer nevének a jelentése: fényhozó, ezért az ő örök célja és feladata a világ előremozdítása és fejlődésre bírása.
* Nem ez a célja, hiszen Ádám és Lucifer hasonló személyiségek, például mindketten ellentmondtak az Úúrnak.

**8. kijelentés:**

**A konstantinápolyi szín végén Ádám kiábrándul mindenféle küldetésből.**

Támogató érvek:

* Ádám kiábrándul, hiszen a kereszténység és a testvériség eszméje teljesen eltorzul, felesleges háborúzást idézve elő.
* Igaz, mert kiábrándul annak köszönhetően, hogy a korszellem jóval erősebb, mint az egyén, így ő magában nem tud tenni a változás elérése érdekében semmit.
* A vallási fanatizmus, a *Homousion* és a *Homoiusion* közötti görcsös különbségtétel, az eretnekek kivégzése szintén indok arra, hogy miért ábrándul ki Ádám.

Ellenérvek:

* Nem ábrándul ki, hiszen látja, hogy a korszellem idővel változni fog.
* Nem történik teljes kiábrándulás, hiszen a testvériség megvalósul, mindenkire ugyanazok a szabályok vonatkoznak, viszont érzi Ádám, miben kellene változtatni ahhoz, hogy ne torzuljon el ilyen módon az eszme.
* Ádám Izóra iránt táplált plátói szerelme miatt, nem mindenféle küldetésből ábrándul ki, vágyik olyan korba, ahol beteljesülhet szerelme.

**9. kijelentés:**

**A párizsi az egyetlen történelmi szín, melyből Ádám nem csalódva ébred.**

Támogató érvek:

* Nem ébred csalódva, hiszen ez az egyetlen szín, ahol mind a három eszme érvényesül: a *Szabadság, Egyenlőség, Testvériség.*
* Nem ábrándul ki, hiszen ez az egyetlen *álom az álomban* szín, azaz ez az egyetlen szín, amit nem befolyásol Lucifer.
* A tömeg és egyén viszonya az egyik tényező, amiért Ádám nem ábrándul ki, hiszen itt a tömeg nem megvásárolható, és mindenki következetes az eszmékhez. Valamint Ádám újra cselekvő hőssé változik.

Ellenérvek:

* Nem igaz, mivel kissé kiábrándító, hogy Ádám igazából ebben a színben is meghal.
* Nem a párizsi az egyetlen szín, amelynek a végén nincs kiábrándulás, hiszen például a 13. szín végén, mely az Űrben játszódik, Ádám lelkesül, és vállalja a küzdelmet a cél ismerete nélkül is.
* Valójában kiábrándul, hiszen Éva két alakja közül, az ellentétes nézetű márkinő felé vonzódik, az azonos nézetű pórnő helyett.